Source: https://politeia.org.ro/stiri-revista-presei/revista-presei-11-decembrie-partea-mediocra-si-submediocra-din-educatie-s-a-opus-sistematic-reformei/62992/?replytocom=207720
Timestamp: 2020-04-01 21:07:42+00:00

Document:
Revista Presei – 11 decembrie. “Partea mediocră și submediocră din Educație s-a opus sistematic reformei.” | PoliteiaWorld
Home » Stiri / Revista Presei	» Revista Presei – 11 decembrie. “Partea mediocră și submediocră din Educație s-a opus sistematic reformei.”
Revista Presei – 11 decembrie. “Partea mediocră și submediocră din Educație s-a opus sistematic reformei.”
11/12/2019 Autor desy.demeter Categorii: Stiri / Revista Presei
Buna dimineata intr-o zi de miercuri, 11 decembrie! Vremea va fi predominant închisă. Temporar va ploua în regiunile sud-vestice și sudice, local în cele estice și doar izolat în restul teritoriului. La munte vor fi precipitații mixte, iar la altitudini în general de peste 1200 m, treptat vor predomina ninsorile. Izolat se va depune polei. Vântul va sufla slab și moderat, cu unele intensificări pe litoral, în sudul Banatului, iar în a doua parte a intervalului și pe crestele montane. Temperaturile maxime se vor încadra între 2 și 12 grade, iar cele minime între -3 și 8 grade. Local dimineața și izolat noaptea, în zonele joase de relief, va fi ceață. In Bucuresti, vremea va fi în general închisă și trecător va ploua slab. Vântul va sufla în general moderat. Temperatura maximă va fi de 5…6 grade, iar cea minimă de 3…4 grade. Dimineața vor fi condiții de ceață.
Dragi procurori, e randul vostru! Noile dezvaluri de presa in privinta procurorului general interimar, Bogdan Licu, fac si mai presanta plecarea acestuia din fruntea Parchetului General. Este demolator pentru imaginea si moralul intregului corp al procurorilor din Romania ca in fruntea lor sa fie ceea ce autorii acestei ultime dezvaluri numesc un “plagiator in serie”, recidivist. Asta lipsea acestei tari, sa avem un plagiator in serie sef ierarhic al tuturor procurorilor din Romania.Recidivistul Licu: procurorul general, plagiator in serie Noua dezvaluire despre golaniile academice ale dlui Licu, extrem de bine documentata si argumentata, vine dupa acuzatia de plagiat comis in teza de doctorat a domniei sale, documentata de Emilia Sercan, care a descoperit ca jumatate dintre pagini sunt copiate. Da, si dna Kovesi a fost acuzata de plagiat. De Mugur Ciuvica. Dar LCK s-a luptat pentru teza si titlul sau si CNATCDU a respins de doua ori acuzatia de plagiat, ultima oara de catre o comisie avand in componenta profesori care predau la mari universitati straine. Dl Licu a fugit de verdictul CNATCDU cu atata disperare incat a ajuns sa dea in judecata ministerul Educatiei pentru a-l obliga sa-i retraga titlul. Sustinea ca verificarea tezei il afecteaza la imagine si la salariu. A pierdut. A cerut suspendarea verificarii tezei sale de catre CNATCDU. A pierdut. Ca un detaliu, doctoratul a fost obtinut la Academia Nationala de Informatii, avandu-l coordonator pe Gabriel Oprea. Iar in 2013, Hotnews arata ca proiectul de management cu care dl Licu a concurat pentru pozitia de procuror general adjunct al Romaniei era partial copiat din proiectul pentru ICCJ al judecatorului Iulian Dragomir. In mod normal, aceasta rusine pe obrazul justitiei din Romania va fi in curand stearsa pentru ca procedura pentru desemnarea noilor sefi de parchete, PICCJ, DNA si DIICOT, este deja declansata Sigur ca ar fi fost ideal ca ea sa aiba loc dupa corectarea legilor justitiei. Dar daca suntem realisti si ne uitam la ce se intampla in Parlament, unde guvernul Orban a primit o lovitura importanta prin adoptarea motiunii impotriva dlui Citu, ar trebui sa ne fie clar ca dorita modificare nu se va produce, daca se va produce, decat dupa alegerile parlamentare, adica nu mai devreme de un an si jumatate in cazul unei proceduri rapide in noul Parlament. Un an si jumatate cu Licu procuror general plagiator in serie si cu toate trei parchetele in provizoratul interimatelor? Asta numai daca vrem sa ingropam cu totul justitia. In plus, ceea ce a fost modificat in procedura de numire a procurorilor sefi fata de forma in vigoare din 2005 incoace este imposibilitatea presedintelui de a respinge o a doua propunere a ministrului Justitiei. Credeti ca dl Predoiu ar forta astfel mana presedintelui Iohannis? Sa fim seriosi! Integral: http://www.ziare.com
Asociația „Inițiativa Pentru Justiție” a depus plângere penală împotriva Adinei Florea din cauza anchetei declanșate de aceasta față de Frans Timmermans și Vera Jourova, după Raportul MCV / Asociația cere expertiză psihiatrică a Adinei Florea Asociația „Inițiativa Pentru Justiție”, reprezentată de procurorii Sorin Marian Lia și Bogdan Ciprian Pîrlog, a depus plângere penală împotriva Adinei Florea, pe care o acuză de abuz în serviciu pentru că a declanșat urmărirea penală împotriva comisarilor europeni Frans Timmermans și Vera Jourova, a șefei Reprezentanței CE în România, Angela Cristea, și a fostului procuror general Augustin Lazăr, clasată ulterior pentru că presupusele fapte nu existau și cer inclusiv realizarea unei expertize medico-legale psihiatrice a procuroarei, pentru a se stabili dacă la data săvârșirii faptei aceasta prezenta discernământ. În plângerea penală se precizează că, din cuprinsul denunțului împotriva celor patru, rezulta că pretinsele infracțiuni au fost săvârșite prin adoptarea „Raportului Comisiei către Parlamentul European și Consiliu privind progresele înregistrate de România în cadrul Mecanismului de Cooperare și de Verificare” (Raportul MCV) din 13.11.2018 cu încălcarea atribuțiilor de serviciu. Prin comunicatul din data de 28.03.2019, Biroul de Informare şi Relații Publice din cadrul PÎCCJ a informat opinia publică despre faptul că procurorul SIIJ a dispus, la data de 27.03.2019, clasarea acestei cauze „întrucât s-a stabilit că nu s-a decelat niciun element/indiciu de natură să conducă la presupunerea rezonabilă că faptele reclamate ar exista în materialitatea lor.” „Având în vedere temeiul clasării prezentat în comunicat, rezultă că numita Florea Adina, în calitate de procuror, a efectuat o urmărire penală completă cu privire la fapte pretins săvârșite de trei funcționari ai Uniunii Europene. În temeiul art. 11 lit. (a) din Protocolul nr. 7 la Tratatele Uniunii Europene, privind privilegiile și imunitățile Uniunii Europene, funcționari Uniunii Europene beneficiază de imunitate de jurisdicție, pentru actele îndeplinite în calitatea lor oficială, inclusiv pentru afirmațiile scrise sau verbale”, se arată în plângerea penală. În document se amintește că purtătorul de cuvânt al CE a amintit autorităților române despre aceste prevederi din Tratat, însă aceste aspecte au fost ignorate pe tot parcursul urmăririi penale, inclusiv în ordonanța de clasare. Integral: https://www.g4media.ro
Blocaj în CSM pentru alegerea noii conduceri: S-a înregistrat de două ori paritate la vot pentru Nicoleta Țînț / Votul se amână / Savonea rămâne în continuare președintă Ora 15.00 – CSM a decis să amâne votarea noii conduceri a Consiliului, astfel că Lia Savonea rămâne președintă până la finalul acestui an. Votul a fost amânat în condițiile blocajului de la votarea pentru funcția de președinte. Nicoleta Țînț a primit de două ori 9 voturi „pentru” și 9 „împotrivă”. Deocamdată nu s-a stabilit când va fi convocat CSM pentru alegerea noii conduceri. …. Țînț este considerată apropiată a Liei Savonea, alături de judecătoarele Gabriela Baltag, Simona Marcu, Evelina Oprina și Mariana Ghena. Nicoleta Țînț, de la Curtea de Apel Brașov, este membru al CSM din ianuarie 2017. Favorită pentru preluarea funcției de vicepreședinte al CSM este procuroarea Tatiana Toader, au mai precizat sursele citate. Membrii CSM au mandat de câte șase ani, în timp ce președintele și vicepreședintele forului, de câte un an. Prima ședință ținută de noua conducere va fi de la ora 14:30, iar pe ordinea de zi este cererea Adinei Florea de retragere din cursa pentru șefia Secției pentru Investigarea Infracțiunilor din Justiție (SIIJ). Tot astăzi își încheie mandatul Lia Savonea (președinte) și Nicolae Solomon (vicepreședinte). Lia Savonea, unul dintre cei mai controversați președinți al Consiliului Superior al Magistraturii, a fost șefa Curții de Apel București și este soția avocatului Mihai Savonea, fost coleg de cabinet al lui Cătalin Voicu (condamnat definitiv în două dosare penale). În mandatul de la CSM, Savonea a fost într-un conflict permanent cu o parte a membrilor Consiliului, printre care cu fostul președinte al Înaltei Curți de Casație și Justiție, Cristina Tarcea și cu fostul ministru al Justiției Ana Birchall. Tot Lia Savonea este cea care a susținut numirea Corinei Corbu la șefia Instanței Supreme. Integral: https://www.g4media.ro
Test de competenta pentru Guvernul Orban: Ingropata in procese de fratii Micula, Romania risca inchiderea spatiului aerian. Situatia este critica Daca Guvernul Orban nu va rezolva, in zilele urmatoare, macar o parte din problema datoriei pe care Romania o are catre societatile fratilor Ioan si Viorel Micula, atunci Romatsa – adica regia care dirijeaza traficul aerian din Romania – risca sa isi inceteze functionarea, peste doar cateva saptamani. Iar intr-o astfel de situatie, nicio aeronava civila n-ar mai putea zbura pe deasupra Romaniei. Si n-ar fi doar o problema a tarii noastre, ci a intregului continent. Regia Autonoma Romantsa a fost infiintata in 1991 si functioneaza sub autoritatea Ministerului Transporturilor. Scopul ei este sa ofere servicii de trafic aerian, de la dirijarea zborurilor pana la o serie de alte servicii suport pentru companiile aeriene si piloti (informari meteo, comunicatii in spatiul aerian, cautare si salvare etc.). Toate aceste servicii sunt necesare pentru ca traficul aerian se desfasoara dupa reguli stricte. Exista culoare si orare de zbor, astfel incat avioanele sa poata circula la distante sigure unele de altele si in conditii meteo care sa nu puna in pericol viata pasagerilor si a echipajului. Pentru serviciile oferite, Romatsa primeste bani din partea companiilor sau institutiilor carora le dirijeaza aeronavele. Sau cel putin ar trebui sa primeasca. In realitate, insa, Regia n-a mai incasat niciun ban de aproape 4 luni, a explicat pentru Ziare.com Gabriel Tudorache, presedintele sindicatului din Romatsa. Motivul: o poprire pusa pe conturile societatii in favorea fratilor Micula si a unor societati ale acestora. Cum au ajuns fratii Micula sa blocheze conturile Romatsa. Decizia s-a luat la Bruxelles “Companiile aeriene nu fac platile pentru servicii direct catre Romatsa, ci catre Eurocontrol (organism european de dirijare a traficului, la care tara noastra a aderat inca din 1996). Eurocontrol distribuie banii. In cazul nostru, incepand din 16 august, Eurocotrol nu ne-a mai virat banii. Nu i-a virat nici fratilor Micula, ci i-a depozitat intr-un cont separat, la care niciunii nu avem acces”, a explicat Gabriel Tudorache. Intrebarea este: cum de au ajuns fratii Micula sa blocheze conturile Romatsa? Povestea e destul de lunga si de incalcita. In linii mari, din cauza ca, odata cu aderarea la UE, statul roman a renuntat la o schema de sprijin de care cei doi ar fi trebuit sa beneficieze. In consecinta, considerandu-se nedreptatiti si dorind sa isi primeasca banii, Ioan si Viorel Micula au actionat Romania in judecata la mai multe tribunale din strainatate. In unele procese, au obtinut decizii potrivit carora aveau de primit de la stat despagubiri de sute de milioane de euro. In mod normal, in cazul in care oamenii de afaceri au de recuperat bani de la stat, Ministerul de Finante ar trebui sa faca platile, nicidecum o regie de dirijare a traficului aerian. Cu toate astea, fratii Micula au reusit sa convinga mai multe tribunale ca lucrurile nu stau chiar asa. Integral: http://www.ziare.com
Blitzkrieg al ministrului Justiției privind numirile de procurori șefi. A scos la concurs funcțiile din eșaloanele 2 și 3 din marile parchete Ministrul Justiției, Cătălin Predoiu, a scos la concurs 10 funcții din eșaloanele 2 și 3 din marile parchete, potrivit unui anunț al MJ. Posturile scoase la concurs sunt următoarele: Prim-adjunct al Procurorului General. Acum, funcția e deținută de Laura Oprean, însă mandatul ei expiră la 30 de decembrie. A fost în trecut adjuncta lui Daniel Morar la DNA. Adjunct al PG. Acum, postul e ocupat interimar de Horațiu Radu, fost agent al României la CEDO și CJUE. A fost dat afară din Guvern de echipa Dragnea-Vâlcov. ”Mai este un domn la MAE care se opune la tot ce vine de la Guvern”, a declarat Dragnea în 14 mai 2018 cu referire la Horațiu Radu, potrivit unor surse guvernamentale….. Potrivit anunțului MJ, ”procurorii pot depune cereri de înscriere, până la data de 30.12.2019, ora 24.00. Lista procurorilor care îndeplinesc condiţiile legale de participare la selecţie şi programarea interviurilor se va publica pe pagina de internet a MJ până la data de 14.01.2020, ora 24.00. În perioada 20.01.2020 – 21.01.2020 și 27.01.2020 – 31.01.2020, procurorii participanţi la selecţie vor susţine interviul în faţa Comisiei”, se arată în anunțul MJ. În 3 februarie 2020, ministrul Justiției va anunța propunerile sale și pe 4 februarie le va trimite la CSM. Integral: https://www.g4media.ro
Cristi Danilet – judecator: De Ziua Internațională a Drepturilor Omului, 10 decembrie, asociația VeDemJust cere „LEGEA GINO”: odată cu primirea primei cărți de identitate la împlinirea vârstei de 14 ani, minorii ar trebui să treacă printr-o sesiune intensivă de instruire. Astfel, chiar oamenii legii vor prezenta responsabilitățile minorilor, procedurile aplicabile, instituțiile juridice competente, sistemele de alertă în caz de violență domestică, abuz sexual, cyberbullying și pornrevenge, răpire și alte subiecte practice stabilite prin ordin comun de ministrul justiției și ministrul afacerilor interne. Avem nevoie ca parlamentarii să preia ideea VeDem Just și să o transforme în lege. Ce spuneți? Ne susțineți? Este ca la șofatul unei mașini. Nu te poți urca la volan dacă nu ai permis de conducere iar permisul îl obții după ce ai urmat cursurile de pregătire; tot astfel, pentru a păși în viață după împlinirea vârstei de 14 ani este nevoie de un permis – cartea de identitate, care ar trebui să se obțină după parcurgerea unui mini-curs. Textul proiectului de lege și expunerea de motive sunt disponibile aici: https://vedemjust.ro/index.php?p=LegeaGino Sursa: https://www.facebook.com
Deputatul USR Claudiu Năsui: Pensiile militarilor și magistraților, care au statut special, sunt 97% din pensiile speciale, soluția este plafonarea lor / Cât este cea mai mare pensie din România Deputatul Claudiu Năsui, liderul USR București, spune că soluția în cazul pensiilor speciale este plafonarea lor, pentru că pensiile militarilor și magistraților, care au un statut special, reprezintă 97% din total. Declarațiile lui Năsui vin după ce, luni, Raluca Turcan a spus că PNL a luat decizia să susțină anularea pensiilor speciale cu excepția celor militare și ale magistraților.”Oare dacă tăiem toate pensiile speciale mai puțin 97% dintre ele, se mai cheamă că tăiem pensiile speciale?”, scrie deputatul USR pe Facebook. El spune că cea mai mare pensie specială din România este de 74.000 de lei (15.500 de euro), iar sistemul care permite acest lucru trebuie să se oprească. ”Tocmai de aceea proiectul USR prevedea plafonarea pensiei pentru aceste două categorii (militari și magistrați)”, afirmă Năsui, precizând că acest proiect a fost deblocat și a ajuns la comisia de muncă ”după câțiva ani în care a fost tărăgănat și oprit pe unde s-a putut prin Parlament”. ”Doamna Turcan a declarat ieri că PNL își dorește desființarea pensiilor speciale mai puțin pentru militari și magistrați unde nu ar face nicio modificare. Lucrul acesta ar fi o greșeală. Dacă tot avem oportunitatea să schimbăm ceva, ar trebui să o facem în profunzime”, a argumentat deputatul USR.”Ce ar însemna să desființăm pensiile speciale pentru toți mai puțin militari și magistrați? Ar însemna să desființăm pensiile speciale pentru toți, mai puțin 97%”, mai scrie Năsui pe Facebook. Integral: https://www.hotnews.ro
Sfârșitul tranziției Fără clasă de mijloc, cu o economie feliată de fosta nomenclatură și de Securitate, România a fost împărțită în mici feude din care diferite grupări politice extrag rente. Ultima campanie electorală prezidențială a marcat sfârșitul unei epoci începute în decembrie 1989. Vreme de 30 de ani a fost respectat ritualul alegerilor, cu tensiunea și intriga lor inerente. Poporul participa mai mult sau mai puțin entuziast la campanii, taberele politice aplaudau sau huiduiau, aparențele unei vieți democratice viguroase erau salvate. România, alături de restul țărilor din fostul bloc comunist, părea că se îndreaptă în direcția cea bună. Dintr-odată, măștile au fost coborâte. Blatul național s-a văzut din Cosmos. Mai ceva decât Marele Zid chinezesc. Nimeni nu a mai încercat să salveze ipocrit aparențele unei vieți democratice autentice. Nu mai era nevoie de așa ceva. Așa că au renunțat la ipocrizie. A rămas doar cinismul. E ora sincerității. Sunt spuse lucrurilor pe nume. E finalul tranziției. Teza dominantă este că lanțurile PSD au fost rupte, iar poporul o să zburde spre noi culmi de progres și dezvoltare condus de lideri înțelepți. Și că națiunea română, cea din țară și cea din diaspora, a fost galvanizată de acest scrutin. Ca și cum PSD era problema României. Singura problemă. Campania electorală din toamna lui 2019 reprezintă momentul adevărului pentru România născută din pulberea regimului comunist prăbușit în decembrie 1989…..Dacă în Polonia, negocierile din vara lui 1989 dintre sindicatul Solidaritatea și guvernul comunist au valoarea unui nou contract social, care a asigurat un transfer pașnic al puterii, în România, contractul social a fost încheiat între diferite aripi ale nomenclaturii și Securității, sub gloanțele lui decembrie 1989, prezervarea puterii fiind principalul lor obiectiv. Acest lucru a fost posibil pentru că establishmentul de politică și securitate din Polonia (dar și în Ungaria sau fosta Cehoslovacie) era de altă calitate intelectuală și umană decât cel din România. Și pentru că în Polonia, Cehoslovacia, Ungaria exista opoziție, o mișcare disidentă într-atât de puternică încât a obligat elita comunistă să cedeze puterea. Calitatea extrem de precară a elitei românești este un subiect sensibil. O analiză serioasă a fost nepermis de mult amânată….. Omniprezența serviciilor secrete, militarizarea și secretomania multor instituții dau un aer de autoritarism regimului politic din România. Doar lipsa de interes pentru norme și proceduri și o prezență adesea inadecvată a principalilor actori politici amână un parcurs autoritar spre care România pare că se îndreaptă. Evoluțiile din societate și din economie fac inevitabil acest parcurs. După 30 de ani de tranziție, societatea românească e tot mai polarizată, pe de o parte, un segment foarte subțire de câștigători la loteria tranziției, iar pe de alta, o masă uriașă care supraviețuiește tot mai greu. Fără clasă de mijloc, cu o economie feliată de fosta nomenclatură și de Securitate, România a fost împărțită în mici feude din care diferite grupări politice extrag rente. Integral: https://revista22.ro
Cine-i ridica mingea la plasa Gabrielei Firea? Primaria Capitalei pare mai ravnita de candidati decat multe alte institutii. E si normal: primarul general apare mult mai vizibil in spatiul public decat majoritatea ministrilor, decat multi parlamentari si as zice ca in oarecare masura chiar decat premierul. Nu exagerez: in timp ce trei premieri s-au rostogolit unul dupa altul de pe soclu, primarul general a ramas tare si chiar indrazneste sa le vorbeasca bucurestenilor cu nonsalanta despre problemele urbei, in timp ce acestia tremura de frig in apartamentele lor. Numai frigul la care ne expune in prag de iarna, cu riscul imbolnavirilor si cu copiii mici ramasi neimbaiati ar fi suficient ca aceea care acum patru ani ne promitea marea cu sarea sa nu-si mai permita indrazneala de a ravni la votul bucurestenilor. In plus, doamna Firea este departe de a-si fi adus la indeplinire cele angajate prin programul sau din 2016, pe care l-a intitulat pompos “Program de guvernare locala a muncipiului Bucuresti”, desfasurat pe 69 de pagini. Nu vorbesc numai de traficul infernal ramas nerezolvat, de scolile cu localuri improprii sau de spitalele cu mizerie inauntru, dar as cita ceva din vechile sale promisiuni, menite sa faca mai europeana damboviteana noastra capitala: …. Recitesc si ma intreb ce a avut bucuresteanul in cap acum patru ani, cand a votat-o pe autoarea panseurilor de mai sus? Te pomenesti ca-l fascina ideea despre tentantele piste ciclabile si transportul public integrat, ca-i ardea buza sa vada cum arata o interconectare multi-modala, plus un incubator de inovatie cu gateway la nivel european, sa provoace extazul turistilor din intreaga lume cu coridoarele sale vegetale de pe raurile Dambovita si Colentina sau – cireasa de pe tort – cu conectarea la reteaua fluviala a Europei, prin portul 1 Decembrie, un fel de Rotterdam al Romaniei. Imi vine sa cred ca nimeni dintre votanti nu a citit programul, iar doamna Firea a fost votata numai pe baza de imagine. Fusese o buna comentatoare TV, era apreciata ca realizatoare de programe si, in pus, insusi micul ecran are darul de a-ti pune in evidenta carisma. Pe scurt, Gabriela Firea era identficata cu televiziunea, nu cu primaria, cu incalzirea sau cu traficul. In plus, a ajutat-o slabiciunea Opozitiei. O mica socoteala post-electorala arata ca doamna Firea n-ar fi castigat alegerile in 2016, daca Opozitia s-ar fi prezentat cu un candidat unic sau cvasi-unic. Ea a cules atunci sub jumatate din voturile bucurestenilor care s-au prezentat la urne (42.97%), in timp ce numai candidatii USR+PNL+PMP adunau 48.16%. Daca ar fi avut in fata un candidat unic al Opozitiei, nu pare sa fi reusit Gabriela Firea. Si fara indoiala ca, daca alegerea parimarilor s-ar fi facut in doua tururi de scrutin, n-ar fi avut nicio sansa Gabriela Firea sa ajunga primareasa in capitala….Aritmetic, niciodata elita nu e mai numeroasa decat multimea. Cu toata aprecierea pentru Theodor Paleologu, cred ca nici dansul nu-si inchipuie ca va obtine cele 50%+1 din voturile bucurestenilor. Si atunci de ce candideaza? Ca sa puna si el umarul la tava pe care Firea isi asteapta trofeul?…. Ma intreb: merita asemenea riscuri, doar pentru satisfacerea orgoliului unui partid sau al altuia, al unui candidat sau al altuia, eventual al unui lider oarecare, dornic sa aseze un protejat sau chiar sa se instaleze el insusi in Palatul din fata Cismigiului Ma tem ca este periculos sa insisti numai pe propriul candidat, oricat de merituos ar fi si chiar daca el pare exact omul potrivit la locul potrivit, calitate pe care se vede si din avion ca doamna Firea nu o detine. In opinia mea, bucurestenii sunt in majoritate antiPSD si au dovedit-o in timp. Integral: http://www.ziare.com
Ce sau pe cine vrea să termine, de fapt, d-na Gabriela Firea? Cât de ruptă de realitate sau cât de disprețuitoare la adresa inteligenței, a spiritului critic și de observație ale bucureștenilor este primărița Capitalei, d-na Gabriela Firea? La urma urmei, nici nu trebuie să fii bucureștean, ci doar să înfrunți cu oarecare periodicitate calvarul vieții cu care au de-a face zilnic cetățenii Capitalei ca să îți dai seama că în cei trei ani de mandat fosta angajată a famigliei Voiculescu nu a făcut nimic notabil. Cobori în Gara de Nord din trenurile hârbuite, vechi de 50-60 de ani, și spre a ajunge mai repede la destinație nu recurgi la autobuzele turcite cumpărate printr-un contract mai mult decât discutabil de Primăria Capitalei. Încerci să prinzi un taxi, însă la „poarta de intrare în Capitală‘’ e cuib organizat al piraților ori al taximetriștilor numai de formă licențiați. Care nu acceptă să facă orice cursă. Depinde de distanță. Nu știe doamna Firea asta sau e vorba doar despre prima dovadă că nu respectiva insă a fost în stare ori nu a vrut să pună ordine nici măcar în taximetria din Capitală? Dacă ai avut totuși noroc și ai dat de un taximetrist mai de Doamne-ajută, care e și spălat, și fără lanțuri de aur la gât și care nici nu te asasinează cu manele (cel mai adesea, vrei nu vrei, ai Muzică pe adresa dumneavoastră) parcurgi străzile Capitalei ca și cum te-ai fi înscris într-un cortegiu de înmormântare. Mașina de abia face față gropilor, te balansează brutal, îți dă fiori. Ajungi la hotel sau la prietenii ce s-au oferit să te găzduiască și doar dacă ai noroc, ai parte de apă caldă și de căldură. Pornești apoi cu gândul de a ajunge acolo unde ai treabă. Îți zici că e mai bine, mai prudent să o iei pe jos de data asta. Numai că trotuarele fie sunt ciuruite, fie au devenit fieful mașinilor parcate după bunul plac al proprietarilor. Duci o adevărată luptă pentru spațiul vital. Și lucrurile continuă astfel toată ziua, iar tu, nebucureștean, îi faci urări numai de bine individei care tocmai a anunțat că mai aspiră la un mandat fiindcă dorește să termine ceea ce a început. Probabil că se gândește la desăvârșirea exterminării bucureștenilor și la trimiterea la psihiatrie a celor care fac greșeală să vină și numai pentru o zi în Capitala ajunsă la cheremul bătăii de joc și a lipsei de spirit gospodăresc dar și de bun simț ale Gabrielei Firea, Care, ce să vezi?, iar se dă victimă, iar spune că cineva îi vrea răul. După ce a creat ilaritate cu povestea cu sârma găsită de chirurgi la operație (aproape că a depășit-o în ridicol pe Carmen Dan care ne amintim că a inventat istorioara cu priza), doamna Firea, o victimă a datoriei, ne-a anunțat pe contul său de facebook că premierul Ludovic Orban a pornit împotriva ei Jihadul. Integral: http://www.contributors.ro
Trei scenarii pentru Bucuresti: cand ramane Gabriela Firea si cum vrea PNL sa isi maximizeze capitalul E o remarca a lui P.P. Carp, aceea ca tara nu are nevoie mereu de conducatori buni si potriviti, un dram de noroc ar putea sa faca mai multe pentru ea. Si dramuri de noroc au mai fost in istorie, cat sa ne scoata la liman. Intre timp, bucurestenii se pot spala in lighene, isi pot muta job-urile in balcoane, daca au inca un noroc, acela de a nu-si vedea blocul intr-o nesfarsita reabilitare termica, in toi de iarna, ceea ce inseamna mult zgomot si la fel de multa mizerie. Un dram de noroc si o fereastra de oportunitate asteapta si partidele de opozitie in Bucuresti, unde Primaria Generala si primariile de sector sunt in mainile PSD. Cu cat bucurestenii cer un candidat unic “de dreapta” – aici dreapta trebuie inteleasa strict ca opozitie la PSD, nicidecum ideologic – cu atat USR, PLUS, PNL si PMP se indeparteaza de un asemenea scenariu si fiecare isi socoteste pe degete castigul potential din a merge cu propriul candidat, chiar daca nu castiga. * USR, pe mana lui Nicusor Dan, poate recastiga suprematia in Alianta 2020…. Sunt trei scenarii de lucru: 1. Alegerile locale raman asa cum sunt, intr-un singur tur, iar legislative au loc la termen. In acest caz, cu cat vor fi mai multi candidati impotriva Gabrielei Firea – mai mult de unul, pentru precizie, cu atat PSD pastreaza Primaria, iar actualul primar isi reinventeaza intreaga cariera politica. O victorie ar aduce-o pe Firea in pozitie de forta in PSD, dupa ce partidul a mers din infrangere in infrangere. 2. Alegerile locale revin la doua tururi de scrutin, asa cum e si semnalul venit dinspre Cotroceni si votul are loc inaintea legislativelor (care pot fi sau nu anticipate). In acest scenariu, PNL nu va renunta in ruptul capului la a avea propriul candidat, indiferent pe cine va propune Alianta 2020, ipoteza fiind ca USR PLUS va merge, asa cum au convenit, cu un singur candidat. Campania va fi un duplicat al campaniei pentru prezidentiale, cu PNL pozitionandu-se ca adversar redutabil al PSD-ului, asa cum au demonstrat deja la alegerile pentru presedinte. Bucurestenii vor veni la vot in turul doi, pentru a vota contra Gabrielei Firea, fie ca in cursa ramane candidatul liberal sau cel pluserist. 3. Alegeri locale in doua tururi de scrutin, odata cu parlamentare inainte de termen. E scenariul cel mai bun pentru PNL, care si-a asumat guvernarea chiar in conditiile potrivnice in care PSD controleaza majoritatea parlamentara. Guvernul condus de Ludovic Orban a inceput in forta, cu angajari de raspundere, cu declaratii puternice, care, desigur, pot fi banuite de combustie rapida, dar care mentin PNL-ul in pozitie de prima sansa pentru cele doua alegeri. In acest scenariu, efectul de tren al victoriei este potentat si electoratul va tinde sa acorde un mandat cat mai bun celui puternic, adica PNL. Intre timp, USR si PLUS isi urmeaza procedura convenita – fiecare desemneaza un candidat si apoi se pun de acord pe o singura reprezentare. Integral: http://www.ziare.com
Cum a ajuns cel mai prost spital din țară să se laude cu heliport și eoliană nefuncționale Primăria și Consiliul Local Hârșova au început din 2017 un proiect pentru realizarea unui heliport destinat spitalului din orașul situat în județul Constanța, investiție care se ridică la 700.000 de lei, finalizată în această toamnă. Pe heliport nu a aterizat încă niciun elicopter cu vreun pacient. Banii au provenit de la bugetul local al micuțului orășel constănțean. Heliportul nu a fost singura investiție majoră în unitatea medicală. În luna mai a primit punctajul cel mai slab dintre unitățile evaluate de specialiști în sănătate publică. Spitalul beneficiază și de o eoliană, și ea nefuncțională. Investiția realizată la inițiativa primarului Viorel Ionescu, cu aprobarea Consiliului Local este una inutilă, dar și foarte caraghioasă. Deși suma de 700.000 de lei pare una mică prin comparație cu bugetul Primăriei Capitalei care se apropie de un miliard de euro, pentru Hârșova suma de 700.000 de lei este mai mare cu 100.000 decât întreaga sumă alocată în 2019 domeniul sanitar în orășelul constănțean. Suprafața heliportului este de 400 metri pătrați, 20×20 metri, conform HCL nr. 56 / 26.04.2018, asta după ce inițial în 2017, platforma trebuia să aibă 600 de metri pătrați. Nu are aparate medicale, dar are heliport Deși de câțiva ani unitatea spitalicească din Hârșova nu are un computer tomograf sau aparate de rezonanță magnetică, din 2017, primarul Viorel Ionescu și consiliul local controlat de PSD au decis că spitalul are nevoie de heliport. Lipsa dotărilor și chiar și a medicilor a transformat Spitalul din Hârșova într-unul periculos pentru pacienți. Unitatea spitalicească a ieșit pe ultimul loc, în luna mai, la evaluarea făcută de specialiștii în domeniu. Atunci, Autoritatea Națională de Management al Calității în Sănătate (ANMCS) nu a acreditat Spitalul Orășenesc Hârșova din cauza condițiilor necorespunzătoare. Integral: https://www.g4media.ro
MIRCEA MICLEA: Partea mediocră și submediocră din Educație s-a opus sistematic reformei Suntem la 30 de ani de la Revoluție, după o suită de așa-zise reforme, după zeci de miniștri ai educației, și rezultatul îl vedem zilele acestea la testele PISA: 44% dintre elevi sunt analfabeți funcțional. Unde s-a greșit în acești 30 de ani? În primul rând, se poate spune că s-au făcut prea multe schimbări și prea puține reforme. S-a confundat adesea schimbarea cu reforma, iar marea majoritate a schimbărilor au fost greșite pentru că s-au făcut din pix, fără o analiză prealabilă. Vă reamintesc, de pildă, că în spatele legii educației din 2011 a stat o analiză riguroasă, a fost un raport făcut public „România educației, România cercetării”. În baza raportului, s-au extras principalele învățăminte și puncte și a devenit un pact național care a fost semnat de către partide. Apoi, pactul a fost operaționalizat într-o strategie în baza căreia s-a făcut legea. Adică, a fost o schimbare organică. Din păcate, nu aș putea menționa o altă schimbare de acest fel. Au fost, așadar, multe schimbări și puține reforme, aceasta este una dintre marile greșeli care s-au întâmplat în această perioadă, și confuzia sistematică între schimbare și reformă. Al doilea lucru pe care l-aș menționa a fost că, din păcate, când s-au modificat salariile după 1990, s-a considerat că în Educație, întrucât locurile de muncă sunt stabile, iar în alte ocupații sunt instabile, salariile să rămână la fel, în timp ce în celelalte domenii au crescut. Efectul a fost că s-a produs un decalaj mare între salarizarea din Educație și salarizarea din alte domenii, ceea ce a făcut tot mai puțin atractivă această profesie. Pe de altă parte, a dat curs liber sindicalizării Educației. Sindicaliștii au preluat puterea și au reușit să convingă foarte mulți oameni că le apără interesele. Și în felul acesta, apărând mereu partea mai slabă a Educației, au reușit să facă jocurile educației. Practic, s-au opus sistematic la marea majoritate a schimbărilor care ar fi reformat sistemul. Deci, diferența de salarizare care s-a instituit în ‘90 a dus la lipsa de atractivitate pentru profesia de educație și, pe de altă parte, la dominarea excesivă a sindicatelor. Aș mai spune faptul că politicile educaționale au fost mereu subminate de miopia electorală a partidelor politice. Educația este un sistem în care efectele unei reforme serioase se văd abia după 5 – 10 ani, așa spun studiile de specialitate. Partidele politice, deși declară mereu că Educația este o prioritate, nu investesc în Educație pentru că nu produce efecte până la următorul ciclu electoral…..Aș spune că s-a opus schimbării partea mediocră și submediocră din sistemul de educație, controlat în mare măsură de către sindicate, indiferent de generație. Vă pot da foarte multe exemple de oameni tineri, dar care sunt slab pregătiți și care se opun cu îndârjire oricărei reforme. Deci reforma nu a fost niciodată sprijinită de oameni mediocri din școală. Reforma a fost mereu susținută de partea de sus a profesorilor din școală, indiferent de generație. Cei care sunt buni susțin reforma pentru că sunt dispuși să facă un efort în plus. Și ce cred că trebuie făcut este de a crește calitatea profesorilor, atunci poți să ai o masă critică de susținere a reformelor. Iar creșterea calității se poate face pe multe căi, dar vă spun două care cred că sunt critice. Prima este formarea personalului didactic la modul foarte sistematic, adică îi înveți cum să facă această transmitere a cunoștințelor pe care le posedă, către elevi, astfel încât aceste cunoștințe să poată fi învățate bine și aplicate bine, pentru că sunt sigur că majoritatea profesorilor știu și română, și matematică. Problema este cum anume transmit această cunoaștere. Aceasta este o chestiune de psihologie, de metodică, de pedagogie, trebuie formată, în primul rând, această dimensiune. De aceea ideea unui masterat didactic și apoi de formări foarte riguroase continue este absolut obligatorie. Integral: https://revista22.ro
Două ore, şapte lei Bănuiam ce mă aşteaptă. Dimineaţa m-am pregătit sufleteşte. Aveam de plătit la Stat suma de 7 (şapte) lei. M-am dus, aşa cum sunau instrucţiunile, la un anume oficiu poştal. Acolo m-am aşezat la coadă. Iar ce a urmat mi-a depăşit şi cele mai negre previziuni. Am stat două ore la coadă până să reuşesc să plătesc cei şapte lei. Aţi citit bine. Pentru o operaţiune simplă, pentru o sumă ridicolă, am stat două ore într-o dărăpănătură numită, pompos, “oficiu poştal”. Pentru ceva care, în anul Domnului 2019, trebuia rezolvat în câteva secunde pe Internet. Am avut impresia că am intrat într-o maşină a timpului care m-a azvârlit în perioada de dinainte de 1989. Statul nu dă prea multe parale pe timpul nostru. Asta ştiam deja. Dar acum avem şi un reper. 3 lei şi 50 de bani pe oră. Mai puţin decât salariul minim. E mai eficient economic să stai în şomaj decât să îţi plăteşti taxele la Stat. Pentru mine, experienţa a fost instructivă. Am profitat de ocazie să privesc scena prin ochiul antropologului. Mulţimea din oficiul poştal lăsa impresia că se află în starea de natură descrisă de Thomas Hobbes. Viaţa acestor oameni, scria filozoful englez, este “brutală, rea, animalică şi scurtă”. La un moment dat, o individă care făcea pe şchioapa s-a băgat în faţă. Simţind şmecheria, câţiva au protestat. Un moş care era, din câte bănuiesc, asociatul handicapatei, a sărit la bătaie. Paznicul oficiului s-a făcut repede nevăzut. Scapă cine poate! În jur, pachete aruncate de-a valma. Ştiu, din cărţile de istorie, cum era organizată poşta în vremea războiului Al Doilea Mondial. Era un model de ordine în comparaţie cu ce vedeam acum. Un singur ghişeu deschis, cu o cucoană agresivă şi vopsită în cap. Nu avea nici un computer, nici măcar un cititor de coduri cu bare. Avea doar un caiet ros, în care încerca să descifreze nişte mâzgălituri făcute cu pixul….. Din câte ştiu, toţi bătrânii aceia care aşteptau cu orele să primească pensia ar fi putut să o încaseze pe card. De unde deduc că nici unul nu avea aşa ceva. Greu de imaginat aşa ceva, nu?… Este ca şi cum ai descoperi că vecinul tău nu ştie ce este electricitatea sau apa caldă. Aceasta este România profundă. Una în care cele mai multe localităţi nu au nici un bancomat. Unde există reşedinţe de judeţ fără o librărie. Unde 44 la sută dintre elevii de 15 ani sunt analfabeţi funcţionali. Ce ar fi de făcut? După ce am ieşit de la oficiul poştal, vă spun sincer, am avut un sentiment de descurajare. Poate că ar fi bine ca actualii politicieni să mai coboare din limuzinele lor şi să meargă să stea şi ei la coadă câteva ore la un ghişeu. Cât despre mine, am crezut că am scăpat. Mă înşelasem. Am ajuns la alt ghişeu prin sectorul 4. La care mi-au cerut alte acte pe lângă cele pe care le credeam necesare. Am sărit într-un Uber să le aduc. Acolo şoferul m-a asigurat că am scăpat ieftin. Îi murise bunicul şi îi ceruseră… brevetul militar al omului. Integral: https://www.bursa.ro
Artă! Firea a dat 120.000 de euro pe un robinet de apă caldă lipit cu scoci de perete Când întreg electoratul se plânge că primăria Gabrielei Firea sparge banii pe tot felul de târguri scumpe, borduri și nimicuri, iată că primărița surprinde din nou și face o controversată achiziție de artă. Primăria Municipiului București a cumpărat la licitație o operă de artă ce înfățișează un robinet cu apă caldă lipit de perete. „Lucrarea este numită năzuință și semnifică dorința păturii urbane a populației brutalizate pentru apă caldă care să curgă din perete. Scociul reprezintă starea infrastructurii, e o metaforă pentru toate țevile de apă caldă din București”, a explicat expertul în artă Decebal Popescu. Lucrarea va fi expusă la Muzeul Apei Calde amenjat la CET Sud, lângă cantina de nunți. Integral: https://www.timesnewroman.ro
15 Raspunsuri la Revista Presei – 11 decembrie. “Partea mediocră și submediocră din Educație s-a opus sistematic reformei.”
intamplator11/12/2019 at 08:51
un pic despre “poriectele economice “ale guvernului orban
– bugetul e facut pe o crestere economica de 4%
-se pastreaza pensile speciale pentru magistrati si militari- acestea reprezinta 97% din total pensii speciale
– nu se cunoaste suma pentru investitii
o parere a unui nespecialist: buget nesustenabil/ liberalii incearca sa castige timp pana la alegeri/nu cred ca vorbesc serios de alegeri anticipate/ cu o germanie care gafaie economic ,cu o organizatie mondiala a comertului care practic nu mai exista,cu un conflict us-n korea tot mai probabil greu de crezut ca se va atinge cresterea de 4% si-deci- vor fi incasari mai mici decat cele “planificate”solutii; devalorizare masiva a leului si -folosind o expresie draga “specialistilor”- o aterizare brusca economica probabila in tr 3,exact inaintea alegerilor si exact atunci cand vor trebui sa majorize pensile cu 40%
daca va fi o iarna grea si un an secetos ,dezastrul economic e iminent
mac gregor11/12/2019 at 12:49
Salut. Nu cred in criza economica cat timp lumea se pazeste de criza economica.
Principala cauza a crizelor mari a fost pana acuma excesul de incredere. Si in 1933, si in 2008, lumea a crezut ca se poate orice si a dat cu capul de prag de a picat jos.
Prudenta asta acum, urmata de incurajare si iar de prudenta, e cea mai buna chestie pentru echilibru economic.
Ma astept la 15 ani de liniste.
Mar11/12/2019 at 09:21
Mulțumim Desy pentru selecția consistentă 🙂
Triste și urâte vremuri trăim, primăriile/primarii și gașca din jurul lor, au transformat țara într-o afacere personală. Vom fi sufocați de gășcărism, s-a ajuns ca în perioada fanariotă, fie mișcă în favoarea clanului, fie trebuie să ai deschidere sau să contribui, restul nici nu mai contează. Heliportul este bomboana pe coliva unei localități ca Hârșova.
cedric11/12/2019 at 09:31
Situatia din CSM:
http://www.ziare.com/stiri/justitie/razboiul-din-justitie-1589180
“CSM s-a impartit in doua tabere egale, in buna masura previzibile, pro si contra dnei Tint, cel care a blocat un verdict fiind ministrul Predoiu, care si-a anulat votul. A gresit? Eu cred ca inca e prematur de spus, lucru dovedit de faptul ca ambele tabere il acuza violent. Cine citeste strigatele de pe luju.ro intelege cat de mari sunt supararea si socul in tabara Savonea.”
cedric11/12/2019 at 09:37
Sper ca madam Florea sa ajunga la locul potrivit: balamuc!
https://www.aktual24.ro/adina-florea-umilita-chiar-de-seful-sectiei-speciale-a-dat-dovada-de-dusmanie-ea-a-fost-recuzata-din-dosarul-judecatoarei-crina-muntean/
Tzepelica11/12/2019 at 10:09
Remarca Armand Gosu: “alta calitate intelectuala”.
“Dacă în Polonia, negocierile din vara lui 1989 dintre sindicatul Solidaritatea și guvernul comunist au valoarea unui nou contract social, care a asigurat un transfer pașnic al puterii, în România, contractul social a fost încheiat între diferite aripi ale nomenclaturii și Securității, sub gloanțele lui decembrie 1989, prezervarea puterii fiind principalul lor obiectiv. Acest lucru a fost posibil pentru că establishmentul de politică și securitate din Polonia (dar și în Ungaria sau fosta Cehoslovacie) era de altă calitate intelectuală și umană decât cel din România. Și pentru că în Polonia, Cehoslovacia, Ungaria exista opoziție, o mișcare disidentă într-atât de puternică încât a obligat elita comunistă să cedeze puterea. Calitatea extrem de precară a elitei românești este un subiect sensibil. O analiză serioasă a fost nepermis de mult amânată.”
Tzepelica11/12/2019 at 10:17
“S&P a revizuit ratingul României la negativ de la stabil și avertizează că se poate intra în procedura de deficit excesiv”
https://www.profit.ro/perspective/ultima-ora-s-p-a-revizuit-ratingul-romaniei-la-negativ-de-la-stabil-19195644?fbclid=IwAR0Z54h367Vz3-S6C8OpsBh5qPVfTe21ix3uxrR2yGepuTXCsq0OAZ0QzC0
Mar11/12/2019 at 10:33
Dacă vor merge pe această linie va fi și mai rău. Nu are relevanță, foamea este mare, ”câinii urlă, caravana trece”.
https://www.g4media.ro/inca-o-sinecura-pentru-baiatul-lui-tata-sebastian-burduja-a-fost-numit-secretar-de-stat-in-ministerul-finantelor.html
A A11/12/2019 at 11:46
Singurii pe care nu-i vad in stare de cioflingareala politica sunt USR+. Daca-i vor dori maretul, inteleptul si dreptul popor.
Mar11/12/2019 at 11:54
Jigodism extrem!
https://www.hotnews.ro/stiri-esential-23544796-abrogarea-pensiilor-speciale-noi-amanari-deputatul-usr-cristian-seidler-cerut-dezbaterea-legii-fara-raportul-comisiei-specialitate-solicitarea-respinsa.htm
A A11/12/2019 at 15:02
Aici e jigodismul extrem al porcilor bagati in ccr:
“…Curtea constată că principiul independenţei justiţiei apără pensia de serviciu a magistraţilor, ca parte integrantă a stabilităţii financiare a acestora, în aceeaşi măsură cu care apără celelalte garanţii ale acestui principiu. Atât în jurisprudenţa Curţii Constituţionale a României, cât şi în jurisprudenţa altor Curţi Constituţionale s-a statuat că stabilitatea financiară a magistraţilor reprezintă una dintre garanţiile independenţei justitiei…”
Invocand parti de context din legislatia europeana, au dat drumul la “categoriile speciale” care impart societatea in adevarate caste de “specialitati”…; o adevarata ciuma bubonica aruncata pe populatie de marii criminali din justitie.
Apoi au inceput cu totii sa fie “speciali”… politicieni, militieni si jandarmisti, din armata, veterninari (mai de curand), etc etc
Radu211/12/2019 at 14:55
Buna ziua. Nici grajdanii nu mai sunt ce erau odata, frica pazeste bostanaria
http://www.ziare.com/gabriela-firea/primar-bucuresti/primaria-capitalei-a-anulat-licitatia-pentru-cele-100-de-autobuze-electrice-1589268
A A11/12/2019 at 17:07
Bravo Iohanne! Si aceasta este normalitate.
https://www.g4media.ro/breaking-iohannis-le-a-retras-decoratiile-condamnatilor-adrian-nastase-miron-mitrea-dan-voiculescu-adrian-severin.html
Paganel11/12/2019 at 19:10
Un articol despre rusofilia macro(n)ului parizian:
http://www.contributors.ro/editorial/pro-rusia-anti-sua-macron-salveaza-sau-distruge-ue-si-nato/
„De la „moartea cerebrală a NATO” la „necesitatea unui parteneriat UE-Rusia” şi de la „nu mai putem avea încredere în SUA” până la respingerea perspectivei europene a Balcanilor de Vest şi conflictul aproape explicit pe care îl are cu Polonia sau invitarea preşedintelui Zelenski la Paris, alături de preşedintele Putin, pentru a i se arăta clar direcţia politicii în Europa și drumul spre federalizarea Ucrainei, Preşedintele Macron încearcă să ne convingă că ideea Occidentului transatlantic nu mai are viitor şi că trebuie să privim serios spre o UE franco-germană integrată în marele Proiect Eurasiatic;”
mircea11/12/2019 at 22:40
zapez tv-ul , privesc sticla si ma ciupesc sa vad daca sunt treaz si e adevarat ce aud…
https://www.youtube.com/watch?v=DUK-VssRkEM :)))
pensii speciale,pensii ocupationale ,pensii vocationale ….pensii si iar pensii… ce ma-sa pe gheata de pensii mai inventeaza astia… pensii anale.. ca toate se termina in nale… 🙂 (sau na-le !)
singurul mod de calcul al pensiilor ar trebui ca sa fie contributivitatea. SINGURUL
cata manipulare !
aud tot felul de nesimtiti … dar mi-am sacrificat toata viata si n-am putut sta langa familie , altul…da` io imi risc viata in fiecare zi… altul …io-s d-zeul pasagerilor cand zbor cu avionul… da io am fost plecat pe mare… etc samd da plecati cu sorcova nu sunt ?
nu domle ,responzabilizarea personala in intreg lantul decizional pe care cineva il ia in legatura cu cariera sa inca din anii tineretii , trebuie ca sa fie fondul esenta problemei.
vrei sa te faci politist …atunci trebuie sa stii ca vei avea o viata plina de privatiuni ( haida-de …ca nu degeaba s-a inventat popota – da astia nu-s chiar asa multi raportat la efective , spre deosebire de raportul salarii respectiv pensii dintre palmasi si popotari)
si-i dai nene salar de salar din care contributia pentru pensie este corespunzatoare (cf. politicilor fiscale sa zicem)
vrei sa fii aviator,pompier ,doctor ,inginer, parlamentar ,primar..miner .ziarist aprozarist si cate meserii or fi etc …asisderea salar nene si contributia corespunzatoare pt pensie
vrei pensie mare ,atunci constientizeaza ca trebuie sa inveti ,sa faci carte , si apoi sa progresezi/performezi in meseria pe care ti-ai ales-o ,constientizeaza ca in functie de ceea ce vrei ca sa faci in viata poti avea o meserie mai usoara sau mai grea ,mai plina de responsabilitati dar si de constrangeri cu consecintele de rigoare unele bune ,adica pensie mai mare,,altele mai putin bune
si asa ne intoarcem la vesnicile… scoala ,invatamant si educatie
asa din anii tineretii ,uneori chiar ai adolescentei in cazul unor modele culturale preluate din familie sau din alte medii ,te educi te autoresponsabilizezi si iti urmezi calea.
ce ar fi putut dezvolta in plan social o astfel de abordare inca de acum 30 de ani ? numai lucruri bune intr-o proiectie pe orizontala
vrei sa fii militar ? atunci sa stii ca te asteapta o viata grea cu riscuri mari ,o viata in care iti cari dupa tine familia dar acolo unde esti trimis stii ca beneficiezi de multe dar mai ales stii ca ai un salar bun si la sfarsit poti avea si o pensie buna dar numai din contributia platita …nu pensii speciale si pensii de servici si pensii vocationale…
vrei sa fii magistrat ,sa imparti dreptatea sau sa prinzi infractorii ? sa stii ce viata vei avea unde sunt satisfactiile si unde constrangerile si privatiunile. Dar recompensa este in salar si pe cale de consecinta in pensia obtinuta din contributii … nu pt ca ei sunt cu 3 perechi si se adapa direct de la constitutie(predescu).
si astfel orice domeniu de activitate ar fi nevoit ca sa se autoregleze fara sa puna presiune in alta parte,in alte domenii de activitate …de s-au creat distorsiunile astea uriase.
Scoala !! una eficienta ,pluridisciplinara ,cultura generala, si profesie pe paine.
da eu plec saptamanal cu avionul la bucuresti si lucrez la legi in parlament toata saptamana ,nu-mi vad copiii decat f. rar , nu pot sa stau cu familia …pai nu e normal sa am pensie speciala ? … DAR dracu te pune sa te faci politician
in putine locuri as fi de acord cu asa ceva dar sub alta denumire ,de ex pt veterani de razboi ,ranitii revolutiei ,urmasi ,oameni cu handicap etc un venit ,o alocatie alta denumire etc.
pana la urma si sistemul asta bismarck se va duce dracului la cum merge demografia.
nici sa strangi bani la saltea sau la banca nu e o solutie …
greu va fi !
si gugustiucii vor inghitii tot
« Revista Presei – 12 decembrie. “Onoruri naţionale pentru „stelele” României “
Revista Presei – 10 decembrie. “România ocupă locul 4 în topul celor mai corupte ţări din Uniunea Europeană.” »

References: ICCJ 
 CSM 
 CSM 
 CSM 
 CSM 
 CSM 
 CSM